Mami, tati, unde mergem azi?

Tabăra Urbană 2026: Project management pentru copii
2026-07-10 13:00 - 15:00 (Europe/Bucharest) | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa” și Holy Moly îi invită pe copiii cu vârste între 7 și 14 ani să participe, în vacanța de vară, la „Tabăra Urbană 2026 : Project management pentru copii”!
De această dată, copiii nu vor construi doar lumi imaginare, ci vor învăța cum se organizează lucrurile pe care le trăim zi de zi: casa în care locuim, vacanțele pe care le planificăm sau ideile care pot deveni, într-o zi, propriul nostru business.
Fiecare atelier pornește de la o întrebare simplă:
„Cum transformăm o idee într-un proiect real?”
Copiii vor planifica, vor lua decizii, vor împărți roluri și vor construi efectiv cu mâinile lor: machete, obiecte, mobilier miniatural, decoruri, spații și zone comune. Vom lucra cu carton, lemn, lut, materiale naturale și multe idei creative.
Pe parcurs, vom folosi și inteligența artificială ca instrument de ajutor pentru brainstorming, schițe, organizare și găsirea soluțiilor atunci când apar provocări în proiect.
Pentru noi, project management-ul înseamnă mai mult decât organizare. Înseamnă să înveți să gândești strategic, să transformi ideile în acțiuni și să urmărești un obiectiv până la capăt. Înseamnă să îți organizezi timpul, să anticipezi obstacolele, să găsești soluții și să te bucuri de succes.
Dar, mai ales, înseamnă să descoperi cum se construiește o echipă adevărată: să îi cunoști pe cei cu care lucrezi, să observi la ce este bun fiecare, să îi pui în valoare talentele și să înțelegi că împreună putem face lucruri mai mari decât am putea face singuri.
Ne dorim ca fiecare copil să simtă că ideile lui contează, că are un rol important și că poate contribui real la un proiect construit împreună.
Iar vara aceasta, vom face toate acestea prin joacă, construcție, lucru în echipă și multă imaginație.

Grupă de vârstă:
Programul este destinat copiilor cu vârste cuprinse între 7 și 14 ani.

Perioada de desfășurare:
Tabăra Urbană 2026: Project management pentru copii are loc de marți până vineri, între orele 13:00 și 15:00, în Sala Atelier a Muzeului Antipa.
Succesiunea modulelor este următoarea :

Modul I: Casa perfectă (7 – 10 iulie 2026), în intervalul orar 13:00 – 15:00;
Modulul II: Vacanța organizată de tine (21 – 24 iulie 2026 ), în intervalul orar 13:00 – 15:00;
Modulul III: Primul tău business (18 – 21 august 2026), în intervalul orar 13:00 – 15:00.

Modul I: Casa perfectă
7 – 10 iulie 2026
-Cum ar arăta casa în care ți-ar plăcea să locuiești? Ar avea o cameră secretă? Un colț pentru citit? Un perete pentru desenat? O terasă pentru seri de vară? Un cinema în sufragerie sau un tobogan între etaje?
În acest atelier, copiii vor proiecta și construi împreună propria lor „casă perfectă”. Vor inventa camerele, spațiile comune, curtea, mobilierul și toate lucrurile care transformă o casă într-un loc în care oamenii se simt bine.
Vor lucra cu machete, mobilier miniatural, decoruri și obiecte construite chiar de ei, învățând cum se organizează un spațiu și cum pot transforma ideile în ceva real.
Pe parcurs, copiii vor descoperi cum se iau decizii într-un proiect mare, cum se împart responsabilitățile și cum ideile diferite pot funcționa împreună.

Modulul II: Vacanța organizată de tine
21 – 24 iulie 2026
Dacă ai putea organiza vacanța perfectă, unde ai merge? La mare? La munte? Într-o cabană?
Într-un camping? Într-un oraș pe care vrei de mult să îl descoperi?
În acest atelier, copiii vor planifica și construi împreună propria vacanță: vor alege destinația, vor organiza traseele, activitățile, bagajele, spațiile de cazare și toate detaliile care fac o vacanță să iasă bine.
Vor construi hărți, căsuțe, zone de activități, locuri de relaxare și multe alte elemente care transformă o simplă idee într-un proiect complet.
Pe parcurs, copiii vor învăța cum se organizează timpul, cum se găsesc soluții atunci când apar probleme și cât de important este să lucrezi bine împreună cu ceilalți.

Modulul III: Primul tău business
18 – 21 august 2026
Cum ar arăta un loc creat chiar de tine? O cafenea pentru iubitorii de pisici? Un magazin de plante și limonadă? Un studio de jocuri? O cofetărie cu deserturi inventate de copii? Un cinema în aer liber? Un atelier creativ sau un loc secret unde oamenii vin să se relaxeze?
În acest atelier, copiii își vor imagina și construi propriul business, de la idee până la spațiul final. Vor inventa numele, conceptul, regulile, designul și toate detaliile care fac un loc să fie special și să funcționeze bine.
Vor construi machete, mobilier miniatural, decoruri, logo-uri, meniuri, zone pentru clienți și multe alte elemente create chiar de ei.
Pe parcurs, vor învăța cum se organizează un proiect adevărat: cum îți planifici ideile, cum lucrezi în echipă, cum iei decizii și cum transformi ceva imaginat într-un proiect real construit împreună.
Taxa de participare:
— Modul – 420 lei/participant;
— Modul – 790 lei/doi frați;
— Pachet 2 module – 790 lei/participant;
— Pachet 2 module – 1500 lei/ doi frați;
— Ședință – 120 lei/participant;
— Ședință – 210 lei/doi frați;
— Ședință – 310 lei/trei frați.

Înscrierea copiilor se face prin formularul https://antipa.ro/rezervari/ în limita locurilor disponibile.
După completarea formularului de rezervare, veți primi un email de confirmare a rezervării locului, iar apoi veți putea achita taxa de participare prin https://antipa.bilet.ro/.
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr de minimum 6 participanți.
Favorite

Ateliere de vacanță Provocarea Lego
2026-07-10 16:30 - 17:45 | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa”, în parteneriat cu e² Young Engineers, îi invită pe copii să participe, în vacanța de vară, la un program educațional captivant, unde joaca se îmbină armonios cu știința și creativitatea!
Ce-ar fi dacă, într-o zi, copilul tău ți-ar putea explica cum funcționează un lift, o mașină de spălat sau ce este un diferențial? Prin povești fascinante, experimente interactive și construcții originale LEGO®, cei mici vor pătrunde în lumea Științei, Tehnologiei, Ingineriei, Artei și Matematicii (ȘTIAM), descoperind concepte complexe într-un mod accesibil și distractiv.
Atelierul este conceput pentru a stimula gândirea logică, creativitatea, îndemânarea și abilitățile spațial-vizuale, dar și pentru a încuraja lucrul în echipă și comunicarea. Fiecare activitate îmbină teoria cu aplicabilitatea practică, ajutând copiii să înțeleagă mai bine lumea din jurul lor și să capete încredere în propriile forțe.
Grupa de vârstă
Programul este destinat copiilor cu vârste cuprinse între 6 și 10 ani.
Perioada de desfășurare:
Atelierele de vacanță Provocarea LEGO se desfășoară de marți până vineri, în Sala Atelier a Muzeului Antipa.
Succesiunea modulelor este următoarea:
Modul I
23 – 26 iunie 2026, între orele 16:30 – 17:45;
14 – 17 iulie 2026, între orele 16:30 – 17:45;
4 – 7 august 2026, între orele 16:30 – 17:45.
Tema 1: Mașina de curse – facem cunostință, învățăm reguli;
Tema 2: Barca Piraților – structura instabilă vs structura stabilă, ce este perimetrul;
Tema 3: Banda transportoare – transmisia cu curea, roata conducătoare, roata condusă;
Tema 4: Uzina electrică – transmisia cu roți dințate vs transmisia cu curea.

Modul II
30 iunie – 3 iulie 2026, între orele 16:30 – 17:45;
21 – 24 iulie 2026, între orele 16:30 – 17:45;
25 – 28 august 2026, între orele 16:30 – 17:45.
Tema 1: Moara de vânt – mecanismul de creștere a vitezei de transmisie;
Tema 2: Mașina de spălat rufe – principiul de stoarcere a rufelor, forța centrifugă;
Tema 3: Liftul – masa, gravitația, Isaac Newton, Albert Einstein;
Tema 4: Titirezul – legea conservării momentului unghiular, mecanismul de creștere dublă a vitezei de transmisie.

Modul III
7 – 10 iulie 2026, între orele 16:30 – 17:45;
28 – 31 iulie 2026, între orele 16:30 – 17:45;
1 – 4 septembrie 2026, între orele 10:15 – 11:30.
Tema 1: Mașina elastică – energia elastică;
Tema 2:Bariera de cale ferată – transmisia tip melc;
Tema 3: Macaraua – mecanismul de creștere dublă a puterii de transmisie;
Tema 4: Mașina de curățenie – cutia de viteze.
Taxa de participare:
— Modulul – 300 lei/participant;
— Modulul – 550 lei/doi frați;
— Pachet 2 module – 550 lei/participant;
— Pachet 2 module – 1000 lei/doi frați;
— 1 ședință – 85 lei/participant;
— 1 ședință – 160 lei/doi frați;
— 1 ședință – 220 lei/trei frați.
Înscrierea copiilor se face prin email la info@youngengineers.ro, la telefon 0742.102.633 sau completând formularul (https://antipa.ro/rezervari ), în limita locurilor disponibile.
După completarea formularului de rezervare (https://antipa.ro/rezervari ), veți primi un email de confirmare a rezervării locului, iar apoi veți putea achita online taxa de participare prin: https://antipa.bilet.ro/ .
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr între 4 și 6 participanți.
Favorite

Citim dimineața - Club de lectură
2026-07-11 09:00 - 09:45 | Olandia Play & Learn, Str. Cărămidarii de Jos 4, București 040407, București, Sector 4, 040407, Romania
Abia aștept să ne întâlnim pe terasa de la @olandia.play.and.learn ca să citim dimineața.
Pe 11 iulie, de ora 9:00, îi invit pe micii pasionați de lectură să descoperim împreună noi universuri fascinante.
Intrarea este liberă, dar numărul de locuri este limitat, așa că vă rog să vă înscrieți din timp.
Favorite

În ritmul verii - Micul indian
2026-07-11 10:00 - 10:45, 2026-07-11 11:00 - 11:45 | MiMa Muzica, Calea Griviței 6, București 010701, București, Sector 1, 010701
10% reducere dacă folosești codul #stiudelasorina
În perioada vacanţei de vară, pentru a oferi continuitate atelierelor de muzică și mișcare pe perioada estivală, între călătoriile de vacanță v-am pregătit programul „În ritmul verii” – serie de întâlniri muzicale în familie.
Începând cu 24 iunie și până în 1 august, în fiecare săptămână avem ca temă câte unul dintre personajele îndrăgite din poveștile muzicale MIMA, de la Mica Omidă la marele Tam-Tam Hipopotam, fiecare cu propriile cântece, jocuri și audiții active de muzică clasică – prin explorare senzorială.
Vârsta: 0–6 ani
Durata: 45 minute
Număr de participanți: minim 6, maxim 12 participanți copii
Pedagogi: Laura Kivu, Loredana Mitruț și Gabriela Costa
Sala MIMA: Calea Griviței 6, zona Piața Amzei
𝗜𝗻𝘀𝗰𝗿𝗶𝗲𝗿𝗶:https://mimamuzica.ro/…/mima-bucuresti/in-ritmmul-verii/
O experiență de vară care trezește curiozitatea copiilor și bucuria de a descoperi, de a se exprima și de a crea împreună prin muzică.
♪ 24, 25 și 27 iunie | Omida mâncăcioasă♪ 1, 2 și 4 iulie | Șoricelul Frederick♪ 8, 9 și 11 iulie | Micul indian♪ 15, 16 și 18 iulie | Un peștișor♪ 22, 23 și 25 iulie | Micul păianjen♪ 29, 30 iulie și 1 august | Tam-Tam Hipopotam
𝗧𝗮𝗿𝗶𝗳𝗲:○ 120 lei – atelier părinte + copil♡ 90 lei – părinte + copil, cu voucherul MIMA90tarif valabil pentru Comunitatea MIMA*○ 150 lei – familie (2 copii +părinte/ 2 adulți + copil)*tariful redus prin voucher este valabil pentru familiile înscrise la programele MIMA în anul educațional 2025–2026
Se poate participa fie la unul, fie la toate cele trei ateliere din săptămână. Reîntâlnirea cu personajele și familiaritatea celor mici cu tema săptămânii îi ajută să se implice cu mai multă încredere, în timp ce fiecare atelier aduce activități și experiențe noi.
Atelierele MIMA Muzica sunt concepute pentru a sprijini dezvoltarea copilului în primii ani de viață, o etapă esențială pentru formarea abilităților motorii, emoționale, sociale, de limbaj și comunicare — baza echilibrului și devenirii viitorului adult.
Cu o experiență de 10 ani în programe de educație timpurie și o echipă specializată în pedagogii active precum Dalcroze și Orff, am creat, prin atelierele MIMA Muzica, un cadru unic de explorare pentru bebeluși, copii mici și preșcolari.
𝗧𝗘𝗥𝗠𝗘𝗡𝗜 𝗦𝗜 𝗖𝗢𝗡𝗗𝗜𝗧̦𝗜𝗜 𝗣𝗔𝗥𝗧𝗜𝗖𝗜𝗣𝗔𝗥𝗘:Pentru a putea menține calitatea și continuitatea programelor educaționale MIMA Muzica, costul atelierelor este nerambursabil. Recuperările în cadrul programului „În ritmul verii” nu sunt posibile.
MIMA Muzica își rezervă dreptul ca, în cazul în care nu se întrunește numărul minim de copii participanți, atelierul să fie anulat, iar suma achitată să fie returnată în contul din care s-a efectuat plata, în maximum 24 de ore de la comunicarea anulării.
Accesul în salile MIMA Muzica se face cu pantofi speciali de interior sau desculţi. Pe parcursul atelierelor, vă recomandăm o ţinută cât mai lejeră şi multă relaxare, astfel încât să favorizaţi o conectare cât mai bună cu cei mici. În acest sens, vă rugăm să lăsaţi telefoanele mobile pe modul silenţios, în afara sălii de curs.
În timpul atelierelor este interzisă fotografierea şi filmarea participanţilor.
𝗗𝗲𝘁𝗮𝗹𝗶𝗶 𝘀𝗶 𝗶𝗻𝘀𝗰𝗿𝗶𝗲𝗿𝗶:https://mimamuzica.ro/…/mima-bucuresti/in-ritmmul-verii/
Să ne revedem în ritmul verii, cu muzică, joacă și bucuria de a fi împreună — părinți și copii.
Favorite

Cufărul cu povești
2026-07-11 10:00 - 11:00 | Teatrul Amzei, Strada Biserica Amzei 21-23, București 030167, București, Sector 3, 030167, Romania
Un spectacol interactiv pentru copii și pentru copilul din fiecare adult.
Ce se întâmplă atunci când curiozitatea e mai mare decât frica?
Ce se întâmplă când doi prieteni descoperă ceva… magic?
Didi și Dodo, doi copii simpatici, energici și puțin aiuriți, descoperă un cufăr misterios. Nu pare un cufăr obișnuit… Strălucește, foșnește, șoptește povești și parcă îi provoacă: „Deschide-mă!”

Dar ce se întâmplă când îl deschid?
Pornește o aventură plină de umor, situații neașteptate și momente în care imaginația prinde viață.

Din cufăr pot apărea lumi fantastice, personaje surprinzătoare și provocări care le vor testa prietenia.
Vor învăța să colaboreze, să aibă încredere unul în celălalt și să descopere că fiecare poveste ascunde o lecție.
Iar copiii din sală nu sunt doar spectatori — devin parte din aventură!

„Cufărul cu povești” este un spectacol interactiv, dinamic și plin de culoare, care stimulează imaginația, creativitatea și dorința de a visa. Prin joc, umor și dialog direct cu publicul, cei mici sunt invitați să participe, să răspundă, să râdă și să descopere împreună magia teatrului.
Cu o durată de 50 de minute, spectacolul este perfect adaptat atenției copiilor, oferind un ritm alert, scene pline de energie și momente care vor rămâne mult timp în amintire.

Distribuția:
Cristiana Ioniță / Iulian Sfircea
și Eduard Cîrlan

Regia:
Tim McAllister

Deschide și tu cufărul… și lasă magia să înceapă!

Data: Sâmbătă, 11 iulie 2026
Ora: 10:00
Locatia: Teatrul Amzei
Durata: 50 minute.

Accesul se face doar pe bază de bilet individual, iar prețul este valabil pentru o persoană (copil sau adult).

Favorite

Atelier de Joacă și Emoții pentru bebeluși
2026-07-11 10:00 - 11:00, 2026-07-12 10:00 - 11:00 | Art Safari Kinder, Strada Piața Amzei 13, București 010343, București, Sector 1, 010343, Romania
Atelierul de Joacă și Emoții aduce un concept inovator care îmbină terapia prin joc cu elemente teatrale, oferindu-le copiilor și părinților un cadru prietenos pentru a descoperi și a gestiona emoțiile. Scopul atelierului este să îi ajute pe micuți să își înțeleagă mai bine sentimentele și să învețe să le gestioneze mai eficient – totul cu sprijinul și implicarea activă a părinților.
Echipa, formată dintr-un psiholog și un actor experimentat, îi ghidează pe copii, cu empatie și blândețe, printr-o serie de exerciții care-i transpun pe cei mici în situații din care învață să iasă prin joc. Activități precum jocurile de rol, adaptate fiecărei etape de dezvoltare, îi ajută pe micuți să-și identifice emoțiile, să-și dezvolte încrederea în sine și să-și depășească fricile, într-un mediu sigur și stimulant.
Vârstă recomandată: 0-3 ani
Biletul e valabil pt bebeluș + însoțitorii părinți
Favorite

Atelier în limba germană (2-7 ani)
2026-07-11 10:00 - 11:00 | Wonderversity, Strada Frosa Sarandy 1, București 011231, București, Sector 1, 011231, Romania
Am pregătit programul de vacanță:
🌍 Ateliere distractive de limba germană, engleză, franceză și italiană
💬 Club de conversație în germană & engleză
🎨 Ateliere de povești și pictură în germană
✍️ Ateliere de scriere creativă în germană & engleză
🎭 Ateliere de povești și teatru în germană & engleză
✂️ Ateliere de povești și arts&crafts în engleză
🍿 Seri de film în germană/ engleză/ franceză
💬 Club de conversație pentru adulți în italiană & franceză
🐠 Copiii care doresc să rămână la mai multe ateliere, se pot relaxa, socializa sau juca, în spațiul nostru, fără costuri suplimentare.
Tarifele sunt următoarele:
⭐️ 80 lei / atelierul de o oră (germană, engleză, franceză, italiană) sau 280 lei abonamentul de 4 ateliere
⭐️ 100 lei / atelierul de o oră jumătate (club conversație copii, scriere creativă, povești și teatru, povești și pictură, povești și arts&crafts) sau 380 lei abonamentul de 4 ședințe
⭐️ 70 lei / clubul de conversație pentru adulți
⭐️ 30 lei / seara de film
🍎 Tarifele includ materiale folosite, fructe, gustări, apă, ceai, cafea pentru părinți.
📍 Wonderversity: str. Frosa Sarandy, nr. 1, bl. 33, sc. A, et. 6, ap. 24, sector 1
IMPORTANT
📌 Este nevoie de REZERVAREA locului, înainte de a participa la activități, pentru o mai bună organizare.
📌 Atelierele și cluburile se țin, dacă sunt minim 3 copii înscriși.
📌 Dacă ați confirmat participarea, însă nu mai puteți ajunge, anunțați cât de curând se poate.
Înscrieri și alte detalii:
📲 0745 829 532
📨 info@wonderversityedu.com
💻 wonderversityedu.com

Favorite

Cufărul Comorilor Marine
2026-07-11 10:00 - 11:30 | Zâmbete Creative, Strada Estacadei 15, București 062226, București, Sector 6, 062226, Romania
Copilul tău adoră marea, comorile și activitățile creative?
Îl invităm într-o aventură magică, unde va crea cu propriile mâini două suveniruri speciale pe care le va păstra mult timp: Cufărul Comorilor Marine și Sticluța Magică a Mării!
Cufărul Comorilor Marine
Pictăm și decorăm un cufăr din lemn;
Îl personalizăm cu simboluri marine;
Îl umplem cu mici comori inspirate din lumea mării.

Sticluța Magică a Mării
Decorăm o sticluță în formă de stea de mare;
O umplem cu nisip, scoici, pietricele și elemente marine colorate.

Fiecare copil pleacă acasă cu:
Cufărul decorat de el;
Sticluța Magică a Mării;
Diploma de participare;
O experiență creativă și multe amintiri frumoase.

Sâmbătă, 11 iulie
10:00 – 11:30
5-12 ani
130 lei/copil
Toate materialele incluse
Înscrieri: 0769 985 712
Doar 6 locuri disponibile! Rezervă acum locul micului explorator!

Favorite

Destiny Park – o lume condusă de copii
2026-07-11 10:00 - 21:00, 2026-07-12 10:00 - 20:00 | Destiny Park, Calea Ion Zăvoi 8b, București 015045, București, Sector 1, 015045, Romania
10% reducere dacă folosești codul SORINA2DESTINY10 la intrare sau pe bilete.ro.

Destiny Park este primul centru de edutainment (învățare prin joacă) din România și din Europa de Est și se adresează copiilor între 3 și 14 ani. Este situat în zona Băneasa din București, pe Calea Ion Zăvoi 8.

Medici, prezentatori de televiziune, bancheri, piloți, pompieri, cofetari, aviatori, constructori, polițiști și multe alte meserii – o lume întreagă li se așterne la picioare copiilor în acest loc magic, creat de noi, pentru viitorul lor. 43 de experiențe de joc de rol distractive și educative îi așteaptă pe copii la Destiny Park!
Copiii cu vârsta de peste 7 ani pot fi lăsați singuri în Destiny Park, doar cu acord parental.
Copiii cu dizabilități au reducere de 50% la Biletele Standard Pass și All Day Pass (la fiecare copil 1 adult are și el 50% discount) la vizitele individuale.
Destiny Park își propune să ofere copiilor o înțelegere practică a diferitelor profesii și responsabilități, contribuind la dezvoltarea lor personală și profesională viitoare. Parcul funcționează pe baza unei economii proprii, unde copiii câștigă “Magic Bani” prin participarea la activități, învățând despre valoarea muncii și gestionarea resurselor financiare.
Destiny Park se angajează să transforme fiecare vizită a copiilor într-o oportunitate de învățare și dezvoltare personală, oferindu-le un mediu în care pot explora, învăța și crește prin joacă. Parcul își dorește să contribuie la formarea unei generații de tineri informați, responsabili și pregătiți pentru provocările viitorului.
Servicii și Experiențe Oferite:

Experiențe Interactive: Peste 40 de activități tematice, inclusiv simulări ale profesiilor precum aviator, medic, prezentator TV, bancher, pompier, bucătar, constructor și polițist.
Program Educațional: Activități structurate care combină învățarea teoretică cu aplicații practice, dezvoltând abilități precum creativitatea, comunicarea și responsabilitatea.
Evenimente Speciale: Organizarea de evenimente tematice, petreceri aniversare, workshopuri și activități sezoniere pentru a îmbogăți experiența vizitatorilor.

Favorite

Urme Amestecate - Seria Atelierelor Senzoriale „Zăvoi Mic"
2026-07-11 10:30 - 11:30 | Caise Verzi, Strada Vaselor 32, București 021254, București, Sector 2, 021254
10% reducere dacă folosești codul StiuDeLaSorina

În atelierul acesta construim un spațiu de joacă în care bucătăria se inventează pe parcurs, din lucruri găsite afară și idei apărute pe loc.
Vor exista bucătării din lemn, recipiente, ustensile și multe materiale naturale pregătite pentru amestecat, turnat, mutat și explorat în ritmul fiecărui copil.
E un context deschis, în care lucrurile se transformă constant și nimeni nu arată „cum se face”. Copiii pot intra și ieși din joacă așa cum simt, lăsând în urmă combinații, urme și lumi inventate pentru puțin timp.
Durata: 60 minute
Locația: Caise Verzi, București
Vârsta recomandată: 1–5 ani
Grup restrâns. Toate materialele sunt incluse. Copiii participă însoțiți de părinți.

Favorite

Regele Leu
2026-07-11 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
Teatrul Țăndărică aduce pe scenă una dintre cele mai îndrăgite povești ale tuturor timpurilor – „Regele Leu”, într-o viziune scenică spectaculoasă semnată de Andrei și Andreea Grosu. Regizorii reinterpretează povestea emblematică despre curaj, destin și apartenență, într-o montare inovatoare, gândită să fascineze deopotrivă copiii și adulții.
Cu o scenografie spectaculoasă, spectacolul creează un univers vibrant, unde muzica, ritmul și jocul scenic construiesc o atmosferă magică. Echipa artistică explorează dimensiuni noi, îmbinând elemente de teatru de animație cu tehnici teatrale contemporane.
„Regele Leu” de la Teatrul Țăndărică nu este doar un spectacol, ci și oexperiență captivantă, o poveste spusă prin imagini și emoție. Montarea aduce în prim-plan forța narativă a vizualului și inovația artistică, transformând fiecare moment într-o călătorie memorabilă pentru spectatori de toate vârstele.
Favorite

Turtița năzdrăvană - Teatru pentru copii
2026-07-11 11:00 - 12:00 | Restaurant LA MAMA Clubul Țăranului Român, Strada Monetăriei 3, București 011216, București, Sector 1, 011216
Ca orice poveste, și cea a turtiței noastre începe cu “au fost o dată ca niciodată un Moș și o Babă, triști că nu aveau un copil

Într-o zi, Moșul o roagă pe Băbuță să îi facă o turtiță. Baba face turtiță după placul moșului, dar când o lăsă la răcit, Zâna bună da viață turtiței, spre a le face o bucurie bătrânilor.
Dar ce credeți? Turtița, prinzând viață, dorește să cunoască lumeași fugi în pădure. Cu cine credeți că se va întâlni Turtița năzdrăvană și prin ce peripeții va trece?
Actorii vor da viață personajelor: Povestitorul, Moșul, Baba, Turtița, Iepurașul, Ursul, Lupul, Vulpea, Vânătorul și Zâna.
Spectacol de teatru interactiv recomandat copiilor cu vârsta de peste 3 ani. Durata: 45 de minute
Un spectacol pus în scenă în cadrul programului cultural Caravana cu Spectacole la Clubul Țăranului – La Mama (Muzeul Țăranului Român, Intrarea Monetariei nr. 3, Sector 1, București )
Powered by Caravana cu Spectacole
#caravanacuspectacole
Alte mențiuni:

Pentru copiii cu vârsta de peste 1 an se achită bilet. Se achită bilete atât pentru părinț cât și pentru copii.
Prețul unui bilet este pentru întreaga masă și include numărul de locuri aferent.

Favorite

Atelier „Costumul în Europa medievală” (9-16 ani)
2026-07-11 11:00 - 12:30 | Muzeul Naţional de Artă al României, Calea Victoriei 49-53, București 010063, București, Sector 1, 010063
Ca parte a Școlii de vară 2026 Muzeul Național de Artă al României impreună cu Ioana Ciuștea, pedagogă muzelă, vă învită la atelierul „Costumul în Europa medievală” pentru copii între 9-16 ani.
Vom descoperi reprezentările modei și rolul costumului în picturile marilor artiști europeni. Observăm limbajul vizual complex al statutului social și al identității culturale, iar în atelier învățăm tehnici de gravură și imprimare.
Loc de desfășurare: Galeria de Artă Europeană Europeană, Calea Victoriei 49-53Durata : 90minCategorie vârstă: 9-16 aniTematica : modă și gravurăNumăr participanți: minim 5 – maxim 15Cost: 55 lei/copilÎnscrieri: glamourlaboratory@gmail.comProgram susținut de Ioana Ciuștea , colaboratoare MNAR

Favorite

Atelier în limba engleză (3-7 ani)
2026-07-11 11:15 - 12:15 | Wonderversity, Strada Frosa Sarandy 1, București 011231, București, Sector 1, 011231, Romania

Teo Magic Show
2026-07-11 11:30 - 12:30 | Teatrul Amzei, Strada Biserica Amzei 21-23, București 030167, București, Sector 3, 030167, Romania
Spectacolul “Teo Magic Show” cu actorul Costin Teodorescu
Cine sunt eu?
Costin Teodorescu, alias Teo, un om de spectacol prin excelență și un magician cu experiența sutelor de show-uri în ultimii 15 ani.
Se spune că magia există doar atunci când crezi cu adevărat în ea, dar eu plusez cu experiența unui performer autentic care poate convinge publicul să intre în această convenție și să se bucure de mine ca formă de spectacol.
Spectacolele mele pot fi caracterizate în cuvinte simple cum ar fi: naturalețe, creativitate, originalitate, imaginație și o nebunie frumoasă.
Imi plac numerele de magie, show-urile cu magie, lucrurile spontane, magice, trucurile cu cărți, aparițiile si disparițiile de obiecte, îmi plac râsetele, zâmbetele, îmi plac oamenii, iar ceea ce mă face cel mai fericit este ceea ce iubesc să fac!
TeO Magic Show cu Magicianul TeO
Este un show de magie dedicat celor mici, care participă activ la spectacol, având senzația că ei reușesc, defapt, să facă trucurile magice, nefiind doar un show demonstrativ de magie. Spectacolul este atent construit pentru copii, astfel încât să se distreze prin amuzament și părinții acestora.
Spectacolul este recomandat copiilor între 5 și 105 ani
Durata spectacol 1h

Favorite

Atelier de povești și pictură în germană (4-10 ani)
2026-07-11 12:30 - 13:30 | Wonderversity, Strada Frosa Sarandy 1, București 011231, București, Sector 1, 011231, Romania

Club de conversație pentru adulți în italiană
2026-07-11 15:00 - 16:00 | Wonderversity, Strada Frosa Sarandy 1, București 011231, București, Sector 1, 011231, Romania

Club de conversație pentru adulți în franceză
2026-07-11 16:30 - 17:30 | Wonderversity, Strada Frosa Sarandy 1, București 011231, București, Sector 1, 011231, Romania

Immersive Yoga - Pentru părinți și copii
2026-07-12 09:30 - 10:30 | MINA Museum, Strada George Constantinescu 2-4, București 020339, București, Sector 2, 20339, Romania
O dimineață dedicată mișcării, jocului și timpului petrecut împreună. 🤸‍

Părinții și copiii sunt invitați să participe la exerciții interactive, provocări distractive și activități care încurajează colaborarea, încrederea și bucuria de a face mișcare împreună.

În cadrul experienței imersive MINA, transformăm sportul într-un prilej de conectare, joacă și energie bună pentru întreaga familie.

Vă invităm la o experiență de mișcare, conectare și distracție în familie la MINA, un spațiu în care arta, tehnologia și jocul se întâlnesc într-un mod unic.

În cadrul sesiunii de Immersive Yoga pentru părinți și copii, vom explora exerciții interactive de colaborare, provocări amuzante și activități care îi ajută pe cei mici să își consume energia într-un mod sănătos și creativ. Părinții și copiii vor lucra împreună, vor râde împreună și vor descoperi cât de distractivă poate fi mișcarea.

Detalii eveniment:

Data: 12 iulie
Ora: 09:30
Durata: 1 oră

Participanții sunt rugați să poarte îmbrăcăminte confortabilă.

Vă recomandăm să veniți cu propriul yoga mat.

Accesul se face cu 15 minute înainte de începerea evenimentului.

Evenimentul se desfășoară în limba română.

George Constantinescu 2-4

Favorite

Șoricelul neascultător
2026-07-12 10:00 - 11:00 | Teatrul Amzei, Strada Biserica Amzei 21-23, București 030167, București, Sector 3, 030167, Romania
În fiecare seară, într-o căsuță mică, începe același ritual: spălat pe dinți, povești șoptite, lumina stinsă… și încă puțin chef de joacă.
„Șoricelul neascultător” este un spectacol muzical-interactiv despre magia acestor momente fragile dintre zi și vis. Când somnul întârzie să apară, mama caută ajutor, iar în camera Șoricelului își fac apariția, pe rând, o Gâscă, o Broască, o Scroafă și o Pisică — fiecare cu propriul obicei spectaculos de adormire. Prin joc, muzică și dialog direct, copiii intră în poveste și devin parte din aventură.
O poveste tandră despre empatie, siguranță și legătura profundă dintre părinte și copil. Pentru că, în cele din urmă, adevărata liniște începe acolo unde ne simțim iubiți.
O producție Teatru la Mustață, semnată de Andreea Moustache, creatoare de spectacole interactive în care cei mici nu sunt doar spectatori, ci parte din poveste.
Distribuție:
Maria Bratu / Cosmin Popa
Ana Stan / Cristiana Oprea

Favorite

Albinuța Maya - by Qfeel
2026-07-12 10:00 - 11:00 | Sala Luceafărul, Strada Ion Ghica 3, București 030167, București, Sector 3, 030167
Albinuța Maya – Teatru interactiv pentru copii 🐝🎭
📆Data: 12.07.2026
⏰Ora: 10:00
📍Locația: Sala Luceafarul, Bucuresti
🎟️ Vârsta recomandată: 2+ ani
⏳ Durată: aprox. 60 min
✨🎭 O poveste despre curajul de a fi tu însuți, prietenie și descoperirea propriului drum! 🎭✨
Trupa de Teatru Qfeel vă invită într-o aventură plină de culoare, muzică și emoție, alături de Albinuța Maya, o eroină curioasă și plină de viață, care își dorește să descopere lumea dincolo de regulile stupului.
Spectacolul este dedicat atât copiilor, cât și părinților și transmite, într-un mod blând și accesibil, valori esențiale pentru cei mici: unicitatea, curajul de a fi tu însuți, importanța regulilor și puterea empatiei.
Prin povestea Mayei, copiii învață că fiecare are propriul drum și că fericirea apare atunci când faci ceea ce îți aduce bucurie, fără a-i răni pe ceilalți. De asemenea, descoperă că regulile ajută comunitățile să funcționeze, dar pot fi îmbunătățite prin comunicare și înțelegere.
💡 Ce învață copiii din acest spectacol?
✅ să aibă curajul de a fi ei înșiși
✅ să ceară ajutor atunci când au nevoie
✅ să respecte regulile și să înțeleagă rolul lor
✅ să fie deschiși către dialog și empatie
✅ să colaboreze și să contribuie în familie și comunitate
Copiii sunt implicați activ în desfășurarea spectacolului, interacționează cu personajele și trăiesc bucuria teatrului live, într-o atmosferă caldă, plină de joacă și emoție. 🎭💛
🎭 Personaje:
🐝 Albinuța Maya – curioasă, energică și dornică să descopere lumea
👑 Regina Albinelor – organizată și cu planuri mărețe
💛 Zumzulina – protectoare și atentă la regulile stupului
🛡️ Soldatul – responsabil, apără stupul
🐞 Albinel – prietenul Mayei, vrea sa înțeleagă cum funcționează lucrurile și inventează
👀 Cei doi viespi – crează scene comice, vor să ia mierea din stup
🎥 Regia: Doina Ionescu Posea & George Claudiu Posea
Adaptare text: George Claudiu Posea
Costume: Andreea Vodiță & Atelier Perlezza
🌈 „Albinuța Maya” este un spectacol educativ, interactiv și plin de umor, care le oferă copiilor o experiență emoționantă și memorabilă, iar părinților un prilej de reflecție și bucurie.

Favorite

Air Yoga pentru copii
2026-07-12 10:00 - 11:00 | Up Yoga Studio, Strada Romulus 23, București 030167, București, Sector 3, 030167
A love at first sight for children aged 5-14, this fun but disciplined class will help your kids become familiar with inverted and acrobatic positions specific in Air Yoga, all while developing body and breath awareness and understanding basic principles of yogic practice
Great for: improving calm and focus, discipline, body coordination, breath awareness
Intensity: easy-medium
Schedule: Sunday 10:00
​Teacher: Mircea
Favorite

Atelier C.R.E.S.C. pentru copii - Ce îmi doresc de la mine?
2026-07-12 10:00 - 11:30 | CRESC, Strada Jules Michelet 15-17, 010462 București, București, Sector 1, 010462, Romania
Sunt Mihaela Cristina Constantinescu, terapeut Emotional Freedom Techniques (EFT), în formare în Noile Constelații Familiale by Elena Barbu și instructor C.R.E.S.C.® (Curs de Relaționare Emoțională și Spirituală pentru Copii).
Cred că fiecare copil are nevoie de un spațiu sigur în care să fie văzut, ascultat și încurajat să își descopere propriile resurse interioare. Din această convingere susțin atelierele C.R.E.S.C.®, un program dedicat dezvoltării emoționale, relaționale și spirituale a copiilor și adolescenților.
Cursul C.R.E.S.C.® creează un cadru în care emoțiile sunt recunoscute și exprimate sănătos, relațiile sunt explorate cu blândețe, iar copiii sunt încurajați să își descopere autenticitatea și să dezvolte o relație mai bună cu ei înșiși și cu cei din jur.
Programul este alcătuit din 10 ateliere independente, fiecare având o temă și obiective specifice, astfel încât copiii să poată participa la unul sau la mai multe ateliere, în funcție de interesele și nevoile lor.
Duminică, 12 iulie 2026 București, Str. Jules Michelet nr. 15–17
„Ce îmi doresc de la mine?” – copii 7–9 ani (10:00–11:30)
Pe măsură ce cresc, copiii încep să își formeze propriile dorințe, să descopere ce este important pentru ei și să își imagineze cine ar vrea să devină. În cadrul acestui atelier, îi invităm să exploreze într-un mod jucăuș și creativ ce își doresc de la ei înșiși, ce calități apreciază la propria persoană și ce resurse au deja în interiorul lor. Prin activități interactive, joc și reflecție, copiii își dezvoltă încrederea în sine, autocunoașterea și capacitatea de a face alegeri mai conștiente.
„Povestea mea” – preadolescenți 10–13 ani (12:30–14:30) și adolescenți 14–18 ani (16:00–18:00)
Fiecare dintre noi își construiește, în timp, o poveste despre cine este. Această poveste este influențată de experiențele trăite, de emoțiile pe care le simțim și de convingerile pe care le dezvoltăm despre noi înșine. În cadrul atelierului „Povestea mea”, preadolescenții și adolescenții sunt invitați să exploreze felul în care își văd propria persoană, să observe cum gândurile și emoțiile le influențează imaginea de sine și să descopere resursele care îi ajută să își scrie povestea într-un mod mai conștient. Prin exerciții de reflecție, dialog și activități interactive, participanții își dezvoltă autocunoașterea, încrederea în sine și capacitatea de a se exprima autentic.
Grupuri restrânse: minim 4 – maxim 10 participanți/grupă.
Cost participare: 150 RON
Prețul include participarea la atelier, apă, fructe și gustări sănătoase.
Îi aștept pe copii cu inima deschisă, într-un spațiu de conectare, acceptare și descoperire de sine.
Înscrierile se realizează prin completarea formularului:https://forms.gle/dZpGq7MppkAmQCSY8

Zile minunate și pe curând!

Favorite

Satul care ajută - Târg caritabil pentru mame și copii
2026-07-12 10:00 - 14:00 | Core Society, Drumul Dealu Bradului 97, 042158 București, București, Sector 4, 042158, Romania
SATUL CARE AJUTĂ este un proiect caritabil al Asociației Mame fără filtru.
Pe 12 iulie, între 10:00 și 14:00, te invităm la un târg caritabil în care fiecare obiect cumpărat înseamnă mai mult decât o simplă achiziție.
Înseamnă ședințe de terapie, analize medicale și sprijin pentru mamele aflate în situații dificile, pe care asociația noastră le susține.
📍 Core Society
În curând vom dezvălui standurile, ambasadorii evenimentului și surprizele pregătite pentru această zi.
Pentru că atunci când o comunitate se unește, gesturile mici pot schimba vieți.
Favorite

Povestea celor trei purceluși - Teatru de păpuși pentru copii
2026-07-12 10:30 - 11:30 | Hanu’ lui Manuc, Str. Franceză 62-64, București 030106, București, Sector 3, 030106
Un spectacol muzical plin de joacă, emoție și hohote de râs! Nunu, Nini și Nana sunt trei purceluși veseli, năzdrăvani și tare pofticioși de joacă. Toată ziua se joacă, cântă și inventează jocuri noi… până când natura începe să se schimbe, frigul se apropie, iar prin pădure își face apariția temutul (dar foarte caraghiosul) Lup Lulu

Nana, cea mai mică, dar și cea mai isteață dintre purceluși, înțelege că distracția e minunată, dar munca, grija și lucrul în echipă sunt la fel de importante. Frații ei nu sunt însă prea convinși… fiecare vrea propria căsuță, construită cât mai ușor și cât mai repede. Ce poate ieși din asta? Paie, crengi, cărămizi… și o mulțime de situații amuzante!
Cu cântece antrenante, personaje savuroase, replici care stârnesc râsul și multă interacțiune cu copiii din sală, povestea clasică a celor trei purceluși capătă o formă nouă, plină de energie și culoare. Iar Lupul Lulu? Nu este chiar atât de fioros pe cât se crede…
Un spectacol despre curaj, responsabilitate, spus pe înțelesul celor mici, dar savurat din plin și de cei mari.
Un final vesel, o lecție importantă și o invitație la cântat și joacă pentru toată sala – pentru că, până la urmă, poveștile frumoase se trăiesc cel mai bine împreună.
Spectacol de teatru de păpuși recomandat copiilor cu vârsta de peste 3 ani.
Durata: 45 de minute
Un spectacol pus în scenă în cadrul programului cultural Caravana cu Spectacole la Restaurant Hanu’ lui Manuc – Centrul Vechi, Strada Franceză 62-64, Sector 3, București.
Powered by Caravana cu Spectacole
#caravanacuspectacole

Alte mențiuni:

Pentru copiii cu vârsta de peste 1 an se achită bilet.
Biletele sunt necesare atât pentru copii, cât și pentru părinți.
Vă rugăm să vă prezentați la locație cu 30 de minute înainte de începerea spectacolului pentru a vă ocupa locurile preferate.

Favorite

Apolodor
2026-07-12 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
4 ani+
Spectacolul ”Apolodor” este realizat după textul poetului, prozatorului și dramaturgului Gellu Naum și ilustrează povestea un pinguin de la circ, căruia i se face dor de ,,frații săi din Labrador”, și pornește în aventura vieții lui spre casa natală. Supus unui drum greu, trecând prin multe primejdii și situații limită care țin publicul spectator în suspans, Apolodor reușește să ajungă la familia sa. Ce se întâmplă după ce ajunge în ținuturile înghețate și cum continuă aventura simpaticului pinguin, veți afla la Teatrul Țăndărică.
Regizoarea Silvia Roman, împreună cu echipa de creație a acestui spectacol, reușește să surprindă momentele cheie ale poveștii, scoțând în evidență stările schimbătoare ale micului pinguin, în funcție de probele la care este supus. Fiecare tablou este gândit în amănunt, din punct de vedere al decorului, muzicii și coregrafiei, într-un concept vizual și contemporan, pentru a atrage spectatorul în poveste. Montarea spectacolului este concepută într-un registru umoristic, dar în același timp potențează emoțiile textului astfel încât spectatorii ajung să trăiască cu sufletul la gură fiecare moment alături de micul ,,fugar” care îşi caută originile.
Scenografa Iuliana Vâlsan a conceput decorul într-o cheie contemporană, astfel încât Apolodor, ajutat de actorii mânuitori, să transmită starea sufletească și emoțiile cât mai aproape de realitate.
Un spectacol pe care Teatrul Țăndărică îl propune spectatorilor de peste 4 ani, dar și părinților, o poveste care aduce zâmbetul pe chipul oricărui copil, dar în același timp, cu o morală mai actuală astăzi ca oricând.
Favorite

EQVESTRIA
2026-07-12 11:00 - 12:10 | Circul Metropolitan Bucuresti, Aleea Circului 15, București 021103, București, Sector 2, 021103
În fiecare vară, natura ne invită să încetinim ritmul, să petrecem mai mult timp împreună și să ne bucurăm de frumusețea lucrurilor simple. Din această dorință s-a născut EQVESTRIA, noul spectacol al Stagiunii Estivale a Circului Metropolitan București.
Începând cu 5 iulie, în fiecare duminică, de la ora 11:00, Manejul Exterior al Circului Metropolitan devine spațiul unei întâlniri speciale între arta circului, eleganța cailor și bucuria unei zile de vară petrecute alături de familie.
Spectacolul pune în centrul atenției una dintre cele mai fascinante relații din lumea artistică – legătura dintre om și cal. În jurul acestei povești se construiesc momente de dresură, libertate și armonie, completate de acrobație, jonglerie, echilibristică, comedie și alte surprize pregătite de artiștii Circului Metropolitan.
EQVESTRIA este o invitație de a descoperi circul într-o formă diferită, într-un decor care completează firesc frumusețea spectacolului și oferă publicului ocazia de a se bucura de una dintre cele mai plăcute perioade ale anului.
O experiență dedicată tuturor generațiilor, în care emoția, umorul, talentul și relația extraordinară dintre om și cal se întâlnesc într-un spectacol de aproximativ 70 de minute.
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite
